**บทที่ 1**

**บทนำ**

**ความเป็นมาและความสำคัญ**

ห้องสมุดโรงเรียนเป็นสถานที่รวบรวมหนังสือ  วารสาร  เอกสารและสิ่งพิมพ์ต่าง ๆ  ตลอดจนโสตทัศนศึกษาที่สอดคล้องกับหลักสูตรในปัจจุบัน  เพื่อเป็นการส่งเสริมการเรียนการสอนของครู  และนักเรียนในโรงเรียนให้มีประสิทธิภาพ มีผู้นำทางการศึกษาบางทางเน้นว่า  “ห้องสมุด   โรงเรียน เป็นรากฐานของการจัดการศึกษาที่มีคุณภาพ
เป็นศูนย์กลางของโรงเรียน  และหัวใจของโรงเรียน  เป็นสถานที่ที่ทุกคนในโรงเรียนสามารถเลือกอ่านหนังสือและค้นคว้าความรู้ต่าง ๆ ได้โดยอิสระนอกเหนือจากการเรียนในชั้น  ซึ่งจะสร้างความพอใจและสุขใจแก่ผู้ที่รักการอ่านและการค้นคว้าเป็นอย่างยิ่ง นอกจากนี้  ห้องสมุดโรงเรียนยังช่วยให้นักเรียนรู้จักใช้เวลาว่างให้เป็นประโยชน์โดยการอ่านหนังสือที่ตนชอบ ทำให้ได้รับความรู้และความเพลิดเพลินอย่างคุ้มค่า

ห้องสมุดเป็นหัวใจของการศึกษาทุกระดับ มีหน้าที่หลักในการส่งเสริมการเรียนการสอนการศึกษาแก่นักเรียน ครูและบุคลากรในโรงเรียน และคนในชุมชน

 เพื่อเป็นข้อมูลพื้นฐานในการจัดบริการให้ตรงกับศักยภาพของห้องสมุดและตรงกับความหมายและความต้องการของผู้ใช้บริการ เรายังต้องทำการศึกษาปัญหาในการใช้บริการห้องสมุดในด้านต่างๆและความต้องการในการใช้บริการของผู้ใช้บริการ ซึ่งเป็นข้อมูลสำคัญในการพัฒนาห้องสมุด

ห้องสมุดในปัจจุบันไม่ค่อยได้รับความสนใจมากนัก เนื่องจากในปัจจุบันมีความสะดวกในด้านการหาความรู้ ข้อมูลข่าวสารจากในหลายทางที่มีความรวดเร็ว และง่ายต่อการค้นหา เช่นอินเตอร์เน็ต ห้องสมุดจึงไม่ค่อยถูกใช้มากนักเนื่องจากทรัพยากรในห้องสมุดมีจำกัด ไม่ตรงกับความต้องการของผู้ใช้บริการ หนังสือไม่ทันสมัย เครื่องคอมพิวเตอร์ที่ใช้ในการค้นคว้าน้อยและชำรุด ไม่เพียงพอสำหรับการให้บริการ เพื่อให้ทราบความพึงพอใจของนักเรียนในการใช้ห้องสมุด จึงได้ทำวิจัยเรื่องนี้ขึ้นมา เพื่อสำรวจความพึงพอใจของนักเรียนที่มีต่อการใช้บริการห้องสมุดโรงเรียนตะเครียะวิทยาคม

**วัตถุประสงค์ของการวิจัย**

 1. เพื่อศึกษาความพึงพอใจของนักเรียนโรงเรียนตะเครียะวิทยาคมในการใช้บริการห้องสมุด

 2. เพื่อนำปัญหาและข้อเสนอแนะมาเป็นแนวทางในการพัฒนาและปรับปรุงห้องสมุด

**ขอบเขตการวิจัย**

 **ประชากร**

 ประชากรที่ใช้ในการวิจัยเป็นนักเรียนที่เรียนในโรงเรียนตะเครียะวิทยาคม ปีการศึกษา 2562

 **กลุ่มตัวอย่าง**

 กลุ่มตัวอย่างที่ใช้ในการวิจัยเป็นนักเรียนที่เรียนในโรงเรียนตะเครียะวิทยาคม ปีการศึกษา 2562 โดยสุ่มตัวอย่างจากผู้ใช้บริการห้องสมุด จำนวน 30 คน ระหว่างวันที่ 15 พฤศจิกายน – 15 กุมภาพันธ์ 2562

**ประโยชน์ที่ได้รับ**

1. ทำให้ทราบความพึงพอใจของนักเรียนที่มีต่อการใช้บริการห้องสมุด

 2. สามารถนำผลการวิจัยมาเป็นแนวทางในการพัฒนาและปรับปรุงห้องสมุด

**นิยามศัพท์เฉพาะ**

 1. นักเรียน หมายถึง ผู้เรียนที่ได้ลงทะเบียนเรียนตามหลักสูตรประกาศนียบัตรวิชาชีพ

2. นักศึกษา หมายถึง ผู้เรียนที่ได้ลงทะเบียนเรียนตามหลักสูตรประกาศนียบัตรวิชาชีพชั้นสูง

 3. ผู้ใช้บริการ หมายถึง นักเรียน นักศึกษาได้ลงทะเบียนเรียนตามหลักสูตรประกาศนียบัตรวิชาชีพ และหลักสูตรประกาศนียบัตรวิชาชีพชั้นสูง

 4. ห้องสมุด (Libray) สถานที่รวบรวมสรรพวิทยาการต่างๆ ที่บันทึกไว้ในรูปแบบหนังสือวารสาร สิ่งพิมพ์ต่างๆ หรืออุปกรณ์โสตทัศนวัสดุ และมีการจัดไว้อย่างเป็นระบบเพื่ออำนวยความสะดวกแก่ผู้ใช้บริการในการค้นคว้า

 5. การบริการ (Service) เป็นสิ่งที่จับสัมผัสแตะต้องได้ยาก และเป็นสิ่งที่เสื่อมสูญสลายไปได้ง่าย บริการจะได้รับการทำขึ้น (โดย/จากบริการ) และส่งมอบสู่ผู้รับบริการ (ลูกค้า) เพื่อใช้สอยบริการนั้นๆ โดยทันทีหรือในเวลาเกือบจะทันทีทันใดที่มีการให้บริการนั้น วีรพงษ์ เฉลิมวิระรัตน์ (2542. หน้า 7)

 6. ความพึงพอใจ (Gratification) ความพึงพอใจในการปฏิบัติงานเป็นเรื่องของความรู้สึกที่มีความรู้สึกของบุคคลที่มีต่องานที่ปฏิบัติอยู่ และความพึงพอใจจะส่งผลต่อขวัญในการปฏิบัติงานพจนานุกรมฉบับราชบัณฑิตยสถาน (2542 : 775)

 7. หนังสือ (Book) เปรียบเสมือนคลังที่รวบรวมเรื่องราวความรู้ ความคิด วิทยาการทุกด้านทุกอย่าง ซึ่งมนุษย์ได้เรียนรู้ได้คิดอ่านและเพียงพยายามบันทึกไว้ด้วยลายลักษณ์อักษรหนังสือแพร่ไปถึงที่ใด ความรู้ ความคิดก็แพร่ไปถึงที่นั่น หนังสือจึงเป็นสิ่งมีค่าและมีประโยชน์ที่จะประมาณมิได้ในแง่ที่เป็นบ่อเกิดการเรียนรู้ของมนุษย์...พระบรมราโชวาทพระบาทสมเด็จพระเจ้าอยู่หัว

**บทที่ 2**

**เอกสารและงานวิจัยที่เกี่ยวข้อง**

**ความหมายของห้องสมุด**

 ห้องสมุด คือแหล่งรวบรวมทรัพยากรสารสนเทศทุกประเภท ทั้งที่เป็นวัสดุตีพิมพ์ วัสดุไม่ตีพิมพ์ และสื่ออิเล็กทรอนิกส์ มีการคัดเลือกและจัดหาเข้ามาอย่างทันสมัย สอดคล้องกับความต้องการและความสนใจของผู้ใช้ มีบรรณารักษ์เป็นผู้ดำเนินงานและจัดบริการต่างๆอย่างเป็นระบบ

ความสำคัญของห้องสมุด

 การศึกษาในปัจจุบัน มุ่งให้ผู้เรียนมีโอกาสค้นคว้าหาความรู้จากแหล่งเรียนรู้อื่นๆ มาประกอบความรู้ที่ได้รับจากการเรียนในชั้น ผู้เรียนจะต้องหาความรู้เพิ่มเติมโดยการเข้าใช้ห้องสมุด เพื่อค้นคว้าหาความรู้เพิ่มขึ้น ความสำคัญของห้องสมุดอาจประมวลได้ ดังนี้

 1. ห้องสมุดเป็นที่รวมของทรัพยากรสารสนเทศต่างๆ ที่ผู้ใช้สามารถค้นคว้าหาความรู้ทุกสาขาวิชา ที่มีการเรียนการสอนในสถาบันการศึกษานั้น

 2. ห้องสมุดเป็นที่ที่ทุกคนจะเลือกอ่านหนังสือ และค้นคว้าหาความรู้ต่างๆได้โดยอิสระ ตามความสนใจของแต่ละบุคคล

 3. ห้องสมุดช่วยให้ผู้ใช้ห้องสมุดพอใจที่จะอ่านหนังสือต่างๆโดยไม่รู้จักจบสิ้น เป็นการช่วยปลูกฝังนิสัยรักการอ่าน

 4. ช่วยให้ผู้ใช้ห้องสมุดมีความรู้ทันสมัยอยู่เสมอ

 5. ช่วยให้ผู้ใช้ห้องสมุดมีนิสัยรักการค้นคว้าหาความรู้ด้วยตนเอง

 6. ช่วยให้รู้จักใช้เวลาว่างให้เป็นประโยชน์

 7. ห้องสมุดจะช่วยให้ผู้ใช้ห้องสมุดรับรู้ในสมบัติสาธารณะ รู้จักใช้และระวังรักษาอย่างถูกต้อง

**วัตถุประสงค์ของห้องสมุด**

 ห้องสมุดทั่วไปมีวัตถุประสงค์ 5 ประการ ดังนี้

 1. เพื่อการศึกษา ห้องสมุดทุกแห่งจะรวบรวมทรัพยากรสารสนเทศที่ให้ความรู้ เพื่อบริการแก่ผู้ใช้ในการแสวงหาความรู้ ค้นคว้าด้วยตนเองได้ตามต้องการ

 2. เพื่อความรู้ข่าวสาร ห้องสมุดจัดหาทรัพยากรสารสนเทศใหม่ๆ ที่ทันสมัย เพื่อให้ผู้ใช้ติดตามข่าวความเคลื่อนไหวและเหตุการณ์ที่เกิดขึ้นทั่วโลก ทำให้ผู้ใช้มีความรู้ใหม่ๆและทันสมัยเสมอ

 3. เพื่อการค้นคว้าวิจัย เป็นแหล่งสะสมทรัพยากรสารสนเทศประเภทต่างๆ ที่ใช้เป็นข้อมูลในการศึกษาค้นคว้าวิจัย ซึ่งเป็นการแสวงหาองค์ความรู้ใหม่ เพื่อความเจริญก้าวหน้าในสาขาวิชาต่างๆ

 4. เพื่อความจรรโลงใจ ทรัพยากรสารสนเทศบางประเภททำให้ผู้ใช้มีความซาบซึ้งประทับใจที่ได้รับจากการอ่าน ช่วยให้เกิดแรงบันดาลใจในทางสร้างสรรค์แต่สิ่งที่ดีงาม และเป็นประโยชน์ต่อสังคม

 5. เพื่อการพักผ่อนหย่อนใจหรือนันทนาการ ห้องสมุดจะมีทรัพยากรสารสนเทศที่ให้ความสนุก บันเทิงใจไว้บริการ เช่น นิตยสาร นวนิยาย เรื่องสั้น ฯลฯ นอกจากนี้ยังเป็นแหล่งพักผ่อนหย่อนใจด้วยการจัดกิจกรรมต่าง ๆ ที่ช่วยให้ได้รับความเพลิดเพลิน

**ประโยชน์ของห้องสมุด**

 ห้องสมุดเป็นแหล่งรวบรวมทรัพยากรสารสนเทศที่หลากหลายและมีประโยชน์ ดังนี้

 1. ก่อให้เกิดการเรียนรู้อย่างไม่มีที่สิ้นสุด

 2. กระตุ้นให้รักการอ่านและการศึกษาค้นคว้า

 3. ก่อให้เกิดการศึกษาอย่างเป็นระบบและต่อเนื่อง

 4. เป็นสื่อกลางในกระบวนการเรียนการสอน

 5. ตอบสนองความต้องการในการแสวงหาความรู้เฉพาะบุคคล

**ประเภทของห้องสมุด**

 การแบ่งประเภทของห้องสมุด ตามลักษณะและวัตถุประสงค์ที่ให้บริการ จำแนกได้เป็น 5 ประเภท ดังนี้

 1. ห้องสมุดโรงเรียน เป็นห้องสมุดที่ตั้งขึ้นในโรงเรียนทั้งในระดับประถมศึกษา และมัธยมศึกษา เพื่อส่งเสริมการเรียนการสอนตามหลักสูตรให้มีประสิทธิภาพ ตลอดจนเพื่อสนองความต้องการของนักเรียน ครู ผู้ปกครองและชุมชน นอกจากนี้ยังช่วยสร้างเสริมนิสัยรักการอ่าน และการศึกษาค้นคว้าด้วยตนเองให้แก่นักเรียน เพื่อเป็นรากฐานในการใช้ห้องสมุดอื่นๆต่อไป

 2. ห้องสมุดมหาวิทยาลัย เป็นห้องสมุดของสถาบันอุดมศึกษา ให้บริการทางวิชาการแก่นิสิต นักศึกษา และอาจารย์ เพื่อใช้ประกอบการเรียนการสอนและการค้นคว้าวิจัย ทรัพยากรสารสนเทศทุกประเภทที่รวบรวมไว้ในห้องสมุดมหาวิทยาลัย มีความทันสมัยและสอดคล้องกับหลักสูตรการสอน การวิจัยและกิจกรรมต่างๆ ของแต่ละสถาบัน

 3. ห้องสมุดเฉพาะ เป็นห้องสมุดของหน่วยงานราชการ บริษัท สมาคม ตลอดจนองค์การระหว่างประเทศต่างๆ เป็นแหล่งเก็บรวบรวมทรัพยากรสารสนเทศ ที่มีเนื้อหาเฉพาะสาขาวิชาใดวิชาหนึ่ง และสาขาวิชาอื่นๆที่เกี่ยวข้อง เพื่อให้บริการแก่ผู้ใช้ซึ่งเป็นบุคลากรที่สังกัดหน่วยงานนั้น เป็นแหล่งค้นคว้าข้อมูลเพื่อนำไปใช้ปฏิบัติงานให้มีประสิทธิภาพยิ่งขึ้น

 4. ห้องสมุดประชาชน เป็นห้องสมุดที่ให้บริการทรัพยากรสารสนเทศแก่ประชาชนในท้องถิ่นโดยไม่จำกัดวัย ระดับความรู้ เชื้อชาติและศาสนา เพื่อให้สอดคล้องกับความต้องการของชุมชนแต่ละแห่ง เป็นการส่งเสริมการศึกษาค้นคว้าด้วยตนเองตลอดชีวิตของประชาชนในชุมชน

 5. หอสมุดแห่งชาติ เป็นแหล่งรวบรวมและเก็บรักษาสิ่งพิมพ์ ที่พิมพ์ขึ้นภายในประเทศไว้อย่างสมบูรณ์ และอนุรักษ์ให้คงทนถาวร เพื่อให้บริการศึกษาค้นคว้าแก่ประชาชนทั่วไป หอสมุดแห่งชาติจะต้องได้รับสิ่งพิมพ์ทุกเล่ม ที่พิมพ์ขึ้นภายในประเทศตามพระราชบัญญัติการพิมพ์

**ความหมายของงานบริการห้องสมุด**

 งานบริการห้องสมุด คืองานที่ห้องสมุดจัดทำขึ้นเพื่ออำนวยความสะดวกแก่ผู้ใช้ในด้านการอ่าน การค้นคว้าหาความรู้และส่งเสริมการอ่านให้กว้างขวางและทั่วถึง เพื่อให้ผู้ใช้ได้รับสารสนเทศอย่างรวดเร็ว และตรงตามความต้องการมากที่สุด รวมถึงการจัดบรรยากาศที่ดี เป็นระเบียบ ทำให้ผู้ใช้เกิดความรู้สึกที่ดีและประทับใจเมื่อเข้าใช้บริการ

**ความสำคัญของงานบริการห้องสมุด**

 งานบริการเป็นหัวใจสำคัญของห้องสมุด เป็นงานที่เกี่ยวข้องกับผู้ใช้ทุกระดับ สำหรับงานบริการของห้องสมุดโรงเรียน มีส่วนสำคัญที่ทำให้นักเรียน ผู้ปกครองและชุมชน มาใช้ห้องสมุดมากขึ้น งานบริการเป็นงานที่ห้องสมุดทำขึ้น เพื่อส่งเสริมสนับสนุนการเรียนการสอน ให้นักเรียนเกิดการเรียนรู้ รู้จักศึกษาค้นคว้าด้วยตนเอง ใช้ประโยชน์จากการอ่านเพื่อเพิ่มพูนความรู้ ตลอดจนนำความรู้ไปประยุกต์ใช้ให้เกิดประโยชน์ในชีวิตประจำวันได้เป็นอย่างดี

**วัตถุประสงค์ของการให้บริการห้องสมุด**

 1. เพื่อส่งเสริมการอ่าน

 2. เพื่ออำนวยความสะดวกแก่ผู้ใช้ห้องสมุด

 3. เพื่อสนับสนุนการเรียนการสอนให้เกิดประโยชน์อย่างเต็มที่และคุ้มค่า

 4. เพื่อให้เกิดความรู้ ความเพลิดเพลิน พัฒนาสมองให้มีสติปัญญาเฉลียวฉลาด สามารถนำสิ่งที่ได้จากการอ่านไปปฏิบัติ เพื่อบรรลุวัตถุประสงค์ที่ตนต้องการ

**ประเภทของงานบริการห้องสมุด**

 งานบริการของห้องสมุดมีหลายอย่าง ขึ้นอยู่กับนโยบายและวัตถุประสงค์ของห้องสมุด สำหรับห้องสมุดโรงเรียนโดยทั่วไป มีดังนี้

 1. บริการการอ่าน เป็นบริการหลักของห้องสมุดที่จัดหาและคัดเลือกหนังสือ สิ่งพิมพ์ต่างๆ มาไว้เพื่อให้บริการ และจัดเตรียมสถานที่ให้อำนวยความสะดวกต่อการอ่าน เพื่อตอบสนองความต้องการ และความสนใจของผู้ใช้มากที่สุด

 2.บริการยืม - คืน คือบริการให้ยืม - คืนทรัพยากรสารสนเทศประเภทต่างๆ ตามระเบียบการยืมของห้องสมุดแต่ละแห่ง เพื่อให้ความสะดวกในการใช้ ในกรณีที่ยืมเกินกำหนด ผู้ยืมจะต้องเสียค่าปรับตามอัตราที่ห้องสมุดกำหนด

 3.บริการหนังสือจอง เป็นบริการที่ห้องสมุดจัดแยกหนังสือรายวิชาต่าง ๆ ที่ครูผู้สอนกำหนดให้นักเรียนอ่านประกอบ รวมทั้งเป็นบริการพิเศษที่จัดขึ้นในกรณีที่หนังสือนั้นมีจำนวนน้อย แต่มีผู้ใช้ต้องการจำนวนมาก โดยแยกไว้ต่างหาก และมีกำหนดระยะเวลาให้ยืมสั้นกว่าหนังสือทั่วไป

 4.บริการแนะนำการใช้ห้องสมุด เป็นบริการเพื่อแนะนำผู้ใช้ให้ทราบว่า ห้องสมุดจัดบริการอะไรบ้างให้กับผู้ใช้ เช่น การปฐมนิเทศแนะนำแก่นักเรียนที่เข้าเรียนในชั้นปีแรก ห้องสมุดส่วนใหญ่จะจัดทำคู่มือการใช้ห้องสมุด เพื่อให้ข้อมูลเกี่ยวกับห้องสมุด เช่น ประวัติของห้องสมุด ระเบียบการยืม - คืนทรัพยากรสารสนเทศ มารยาทในการใช้ห้องสมุด บริการและกิจกรรมต่างๆของห้องสมุด เป็นต้น

 5. บริการตอบคำถามและช่วยการค้นคว้า เป็นบริการที่ครูบรรณารักษ์หรือเจ้าหน้าที่ห้องสมุด จะช่วยให้คำแนะนำและบริการตอบคำถามแก่นักเรียนและผู้ใช้ ทั้งคำถามทั่วไปเกี่ยวกับการใช้ห้องสมุด และคำถามที่ต้องค้นหาคำตอบจากทรัพยากรสารสนเทศต่างๆ ในห้องสมุด

 6. บริการแนะแนวการอ่าน เป็นบริการสำคัญที่ห้องสมุดจัดขึ้นเพื่อส่งเสริมการอ่าน พัฒนานิสัยรักการอ่าน และใช้เวลาว่างให้เป็นประโยชน์ นอกจากนี้ยังเป็นการช่วยเหลือผู้ใช้ห้องสมุดที่มีปัญหาในการอ่าน ผู้ที่ไม่อยากอ่านหนังสือ หรือเลือกหนังสืออ่านไม่เหมาะสมกับความต้องการของตน

 7. บริการสอนการใช้ห้องสมุด เป็นบริการของห้องสมุดในโรงเรียนที่จัดสอนให้แก่นักเรียนที่เข้าเรียนใหม่ในชั้นปีแรก เพื่อให้ความรู้เกี่ยวกับการใช้ห้องสมุด การเลือกใช้ทรัพยากรสารสนเทศแต่ละประเภท และบริการต่างๆ ของห้องสมุด ให้ผู้ใช้สามารถใช้ประโยชน์จากห้องสมุดได้อย่างเต็มที่

 8. บริการห้องสมุดเคลื่อนที่ เป็นบริการการอ่านที่ห้องสมุดจัดไว้ตามมุมต่างๆของโรงเรียน เพื่อส่งเสริมการเรียนรู้ เช่น ใต้บันได ระเบียงอาคาร สวน ศาลา ฯลฯ เป็นการให้บริการอย่างไม่เป็นทางการ ง่ายๆ และตกแต่งด้วยธรรมชาติอย่างสวยงาม ตามสภาพของสถานที่นั้นๆ

 9. บริการอินเทอร์เน็ต ผู้ใช้บริการสามารถสืบค้นข้อมูลบนอินเทอร์เน็ตที่สนใจได้ทั่วโลก
ซึ่งทำให้ผู้ใช้สามารถเข้าถึงสารสนเทศที่ทันสมัยได้มากขึ้น ตรงตามความต้องการและสะดวกรวดเร็ว

|  |  |
| --- | --- |
|  |  |

**ความหมายของทรัพยากรสารสนเทศ**

 ทรัพยากรสารสนเทศ คือ วัสดุที่ใช้ในการศึกษาค้นคว้าและวิจัยในรูปแบบต่าง ๆ ทุกสาขาวิชา

**ประโยชน์ของทรัพยากรสารสนเทศ**

 1. ให้ความรู้ในรูปแบบต่าง ๆ

 2. เป็นหลักฐานอ้างอิงประกอบการค้นคว้า

 3. เสริมสร้างสติปัญญาทำให้มีความคิดสร้างสรรค์และวิสัยทัศน์อันกว้างไกล ทันโลก ทันเหตุการณ์ และความเคลื่อนไหวต่าง ๆ

 4. สามารถนำความรู้ที่ได้จากทรัพยากรสารสนเทศ มาพัฒนาตนเอง ในด้านต่าง ๆ ทำให้ ประสบผลสำเร็จในการดำเนินงานต่าง ๆ อย่างมีประสิทธิภาพ

**ประเภทและลักษณะของทรัพยากรสารสนเทศ**

 ทรัพยากรสารสนเทศแบ่งออกเป็น 2 ประเภท คือ

 1) วัสดุตีพิมพ์

 2) วัสดุไม่ตีพิมพ์ หรือโสตทัศนวัสดุ

 1. วัสดุตีพิมพ์ คือ สิ่งพิมพ์ที่มีการบันทึกความรู้ ความคิดของมนุษย์นำมารวบรวมเป็นเล่ม ให้ผู้อ่านได้ศึกษาค้นคว้าและใช้อ้างอิง แบ่งตามลักษณะเนื้อหาได้ ดังนี้

 1.1 หนังสือ แบ่งออกเป็น 2 ประเภทคือ

 1.1.1 หนังสือสารคดี คือ หนังสือที่มุ่งให้ความรู้แก่ผู้อ่านเป็นสำคัญ ได้แก่

 1) ตำราวิชาการ คือ หนังสือที่เขียนขึ้นตามหลักสูตรในสถาบันการศึกษา ระดับต่าง ๆ ใช้ประกอบการเรียนการสอน เช่น แบบเรียนวิชาต่าง ๆ

 2) หนังสืออ่านประกอบ คือ หนังสือที่เขียนขึ้น เพื่อใช้อ่านประกอบ ในเนื้อหาวิชาต่าง ๆ ให้ได้ความรู้ละเอียดลึกซึ้ง เช่น หนังสืออ่านประกอบระดับมัธยมศึกษาที่จัดพิมพ์ และเผยแพร่โดยกรมวิชาการ เป็นต้น

 3) หนังสือความรู้ทั่วไป คือ หนังสือที่ผู้เขียนต่าง ๆ เรียบเรียงขึ้นตาม ความสนใจของผู้เขียน เช่น ความรู้รอบตัว เป็นต้น

 4) หนังสืออ้างอิง คือ หนังสือที่มีลักษณะรวบรวมความรู้ไว้หลากหลายเพื่อใช้ ค้นหาคำตอบเรื่องใดเรื่องหนึ่งโดยไม่ต้องอ่านทั้งเล่ม เรียบเรียงตามลำดับอักษรของเรื่อง หรือเนื้อหา ที่ต้องการค้น เช่น พจนานุกรมราชบัณฑิตยสถาน และพจนานุกรมไทย-อังกฤษ สารานุกรมวิทยาศาสตร์ เป็นต้น

 5) ปริญญานิพนธ์ หรือวิทยานิพนธ์ คือ บทนิพนธ์ที่เรียบเรียงขึ้น เพื่อประกอบการศึกษาระดับบัณฑิต

 6) สิ่งพิมพ์รัฐบาล คือ หนังสือที่ผลิตโดยหน่วยราชการ รัฐวิสาหกิจ เช่น หนังสือรายงานประจำปี ราชกิจจานุเบกษา และหนังสือรายปี เป็นต้น

 1.1.2 หนังสือบันเทิงคดี คือ หนังสือที่เขียนขึ้นจากประสบการณ์และจินตนาการ มุ่งให้ความบันเทิงเป็นสำคัญ เช่น หนังสือนวนิยาย หนังสือรวมเรื่องสั้น หนังสือสำหรับเด็กและเยาวชน เป็นต้น

 1.2 สิ่งพิมพ์ต่อเนื่อง คือ สิ่งพิมพ์ที่ออกต่อเนื่องกันตามกำหนดเวลาที่กำหนดไว้ ได้แก่

 1.2.1 หนังสือพิมพ์รายวัน คือ สิ่งพิมพ์ที่กำหนดออกเป็นประจำทุกวัน เพื่อนำเสนอข่าว และเหตุการณ์ความเคลื่อนไหวใหม่ ๆ ทั้งภายในประเทศและต่างประเทศ เช่น ข่าวการเมือง ข่าวเศรษฐกิจและสังคม ข่าวการศึกษา ข่าวกีฬา ข่าวธุรกิจ ข่าวบันเทิง บทความทางวิชาการ และ สาระน่ารู้ เป็นต้น

 1.2.2 วารสารและนิตยสาร คือ สิ่งพิมพ์ที่กำหนดออกตามเวลาที่กำหนด ได้แก่

 1) วารสารรายสัปดาห์ มีกำหนดออกสัปดาห์ละ 1 ฉบับ

 2) วารสารรายปักษ์ มีกำหนดออก 2 สัปดาห์ 1 ฉบับ

 3) วารสารรายเดือน มีกำหนดออกเดือนละ 1 ฉบับ

 4) วารสารราย 3 เดือน มีกำหนดออก 3 เดือน 1 ฉบับ เนื้อหาในวารสารจะ เน้นหนักทางวิชาการ ส่วนเนื้อหาในนิตยสารจะเน้นบันเทิง

 1.2.3 จุลสาร คือ สิ่งพิมพ์ขนาดเล็ก อาจเป็นกระดาษแผ่นเดียวพับไปพับมา หรือ เป็นเล่มบาง ๆ มีความหนาไม่เกิน 60 หน้า ให้ความรู้เกี่ยวกับเรื่องใดเรื่องหนึ่งโดยเฉพาะ เช่น โรคต่าง ๆ วิธีดูแลรักษา และการปลูกพืชต่าง ๆ ให้ข้อมูลที่ทันสมัย เขียนง่าย ๆ จัดพิมพ์ หรือออกโดยหน่วยงานรัฐ หรือเอกชน เพื่อเผยแพร่ความรู้โดยการแจกจ่ายให้กับประชาชน ห้องสมุด และหน่วยงานต่าง ๆ เป็นต้น

 1.2.4 กฤตภาค คือ ทรัพยากรสารสนเทศที่ห้องสมุดจัดทำขึ้นโดยตัดบทความ ข่าว และสาระน่ารู้ จากวารสารและหนังสือพิมพ์ฉบับล่วงเวลาที่มีประโยชน์ต่อผู้ใช้ แล้วนำมาผนึกบนกระดาษ บอกแหล่งที่มาบนกระดาษ ให้หัวเรื่อง และนำไปจัดเรียงเข้าแฟ้มตามลำดับอักษรของหัวเรื่อง เพื่อใช้ ค้นคว้าต่อไป

 2. วัสดุไม่ตีพิมพ์ หรือโสตทัศนวัสดุ คือ วัสดุที่ให้ความรู้ความคิดผ่านทางตา ทางหู ทำให้เกิด ความเข้าใจในการเรียนรู้ได้เร็วขึ้น แบ่งออกเป็นประเภทได้ ดังนี้

 2.1 โสตวัสดุ คือ ทรัพยากรสารสนเทศที่ใช้เสียงเป็นสื่อในการถ่ายทอดสารสนเทศ ได้แก่ แผ่นเสียง แถบบันทึกเสียง หรือเทปบันทึกเสียง แผ่นดิสก์ เป็นต้น

 2.2 ทัศนวัสดุ คือ ทรัพยากรสารสนเทศที่ผู้รับต้องใช้สายตารับรู้ อาจดูด้วยตาเปล่า หรือใช้เครื่องฉายช่วยขยายภาพ เช่น รูปภาพ แผนที่ แผนภูมิ วัสดุกราฟิก หรือวัสดุลายเส้น ภาพเลื่อน หรือฟิล์มสตริป ภาพนิ่ง หรือ แผ่นชุดการสอน ลูกโลก หุ่นจำลอง เกม และของจริง เป็นต้น

 2.3 โสตทัศนวัสดุ คือ วัสดุสารสนเทศที่มีทั้งภาพและเสียง ได้แก่ เครื่องฉายภาพยนตร์สไลด์ ประกอบเสียง หรือสไลด์มัลติวิชั่น เป็นต้น

 2.4 วัสดุอิเล็กทรอนิกส์ คือ ทรัพยากรสารสนเทศ ที่มีการแปลงสารสนเทศเป็นสัญญาณ อิเล็กทรอนิกส์กลับคืนเป็นภาพ หรือเสียง ได้แก่ วิดีทัศน์ ซีดี-รอม

**งานวิจัยที่เกี่ยวข้อง**

1. นางสาวสมจิต ดุรงค์ฤทธิ์ชัย (2552 : บทคัดย่อ ) รายงานผลการศึกษาความพึงพอใจของนักเรียนช่วงชั้นที่ 2 ต่อการพัฒนางานห้องสมุดของโรงเรียนชุมชนประชาธิปัตย์วิทยาคาร

 ผลการวิจัย พบว่า

1. นักเรียนช่วงชั้นที่ 2 มีความพึงพอใจต่อการพัฒนางานห้องสมุดของโรงเรียนชุมชนประชาธิปัตย์วิทยาคารโดยรวมอยู่ในระดับมาก และเมื่อพิจารณารายด้านก็พบว่า นักเรียนช่วงชั้นที่ 2 มีความพึงพอใจต่อการพัฒนางานด้านห้องสมุดทุกด้านในระดับเหมาะสมมาก

2. นักเรียนชายและนักเรียนหญิงช่วงชั้นที่ 2 มีความพึงพอใจต่อการพัฒนางานห้องสมุดโรงเรียนชุมชนประชาธิปัตย์วิทยาคารไม่แตกต่างกันอย่างมีนัยสำคัญทางสถิติที่ระดับ .05

3. ความพึงพอใจของนักเรียนช่วงชั้นที่ 2 ที่มีระดับชั้นแตกต่างกัน มีผลต่อความพึงพอใจต่อการพัฒนางานห้องสมุดโรงเรียนชุมชนประชาธิปัตย์วิทยาคาร ดังนี้

3.1 นักเรียนชั้นประถมศึกษาปีที่ 4 กับนักเรียนชั้นประถมศึกษาประถมศึกษาปีที่ 5 มีระดับความพึงพอใจต่อการพัฒนางานห้องสมุดโรงเรียนชุมชนประชาธิปัตย์วิทยาคาร ไม่แตกต่างกันในทุกด้านอย่างมีนัยสำคัญทางสถิติที่ระดับ .05

3.2 นักเรียนชั้นประถมศึกษาปีที่ 4 กับนักเรียนชั้นประถมศึกษาปีที่ 6 มีระดับความพึงพอใจต่อการพัฒนางานห้องสมุดโรงเรียนชุมชนประชาธิปัตย์วิทยาคารแตกต่างกันในทุกด้านอย่างมีนัยสำคัญทางสถิติที่ระดับ .05

3.3 นักเรียนชั้นประถมศึกษาปีที่ 5 กับนักเรียน ชั้นประถมศึกษาปีที่ 6 มีระดับความพึงพอใจต่อการพัฒนางานห้องสมุดโรงเรียนชุมชนประชาธิปัตย์วิทยาคารไม่แตกต่างกันในทุกด้านอย่างมีนัยสำคัญทางสถิติที่ระดับ .05

2. นางยุภาพร แก้วน้อย และ นางบงกช สิทธิสมจินต์ ( 2548 : บทคัดย่อ ) รายงานการวิจัยเรื่อง ศึกษาความพึงพอใจการใช้บริการห้องสมุดคณะแพทยศาสตร์มหาวิทยาลัยขอนแก่นประจำปีการศึกษา 2548 ดำเนินการแจกแบบสอบถามให้กับผู้ที่เข้ามาใช้ บริการห้องสมุดฯระหว่างเดือนพฤษภาคมถึงเดือนสิงหาคม  พ.ศ. 2548 จำนวน 350 ชุด ไดรับแบบสอบถามคืน 301 ชุด คิดเป็นร้อยละ 86 ผู้ตอบแบบสอบถามร้อยละ 79.73 เป็นผู้ ใช้ บริการหลัก และ ร้อยละ  20.27 เป็นผู้ใช้บริการรอง มีความถี่ในการเข้าใช้ห้องสมุดและการสืบค้นข้อมูลออนไลน์ โดยเฉลี่ยเดือนละ  12 ครั้งและ 8 ครั้ง ตามลำดับ ผลการวิจัยพบว่า ความพึงพอใจของผู้ใช้บริการที่มีต่อการดำเนินงานของหองสมุดคณะแพทย์ศาสตร์ในภาพรวมอยู่ในระดับมาก ( X=2.35) สำหรับด้านที่มีค่าเฉลี่ยสูงสุดคือสภาพบรรยากาศของหองสมุด (X=2.62) รองลง มาคือ บริการยืมคืน (X=2.54) และด้านที่มีค่าเฉลี่ยต่ำสุด คือ บริการถ่ายเอกสาร  (X=2.17) รองลงมาคือ ความทันสมัยของโสตทัศนวัสดุ ซึ่งได้ แก่ วีดิทัศน์ สไลด์เทปบันทึกเสียง แผนที่ โปสเตอร์ (X=2.19) ขอเสนอแนะที่ผู้ใช้ บริการต้องการให้ห้องสมุดปรับปรุงมากที่สุด 3 ลำดับแรก  คือ 1)ปรับปรุงระเบียบการให้บริการ 2) ขยายเวลาเปิดให้บริการ และ  3) ทรัพยากรสารสนเทศไม่ทันสมัยและไม่เพียงพอต่อความต้องการ

 3. สมพงค์ อุดมปิยนันท์ ( 2553 : บทคัดย่อ)

 การศึกษาการใช้บริการห้องสมุดของนักศึกษามีวัตถุประสงค์เพื่อศึกษาถึงแนวโน้มการใช้บริการห้องสมุดของนักศึกษาภายในมหาวิทยาลัย และได้ศึกษาเพิ่มเติมถึงกิจกรรมในช่วงเวลาที่มาใช้บริการห้องสมุด ความสนใจของนักศึกษา

ศึกษาว่านักศึกษาใช้ประโยชน์จากห้องสมุดในด้านใดบ้าง และได้ทราบถึงประโยชน์ของห้องสมุดที่มีผลต่อการศึกษาของนักศึกษาว่ามีผลมากน้อยเพียงใด

 โดยส่วนมากแล้วนักศึกษาใช้ประโยชน์จากห้องสมุดในด้านการศึกษาเป็นหลัก รองลงมาคือความสนใจในด้านต่างๆ และมาใช้บริการเพื่อความบันเทิงเป็นลำดับสุดท้าย ช่วงเวลาที่นักศึกษามาใช้บริการมากจะอยู่ในช่วง 12.00-16.00 น. โดยส่วนมากอ่านหนังสือ ติวการบ้านให้กัน พักผ่อน นัดพบเพื่อน และดูหนัง ฟังเพลงในห้องที่ทางห้องสมุดได้จัดไว้ให้ นักศึกษาจะมาใช้บริการกันเป็นกลุ่มโดยส่วนใหญ่ เพื่อมาช่วยกันทำการบ้าน

4. อมรรัตน์ เชาวลิต (2541 : บทคัดย่อ) ศึกษาความพึงพอใจของนักศึกษาระดับมหาบัณฑิต ที่มีต่อระบบการจัดการบริการสารสนเทศของสำนักหอสมุด มหาวิทยาลัยเกริก พบว่านักศึกษามีความพึงพอใจในด้านการให้บริการในระดับมาก ส่วนด้านพฤติกรรมผู้ให้บริการ ด้านอาคารสถานที่อยู่ในระดับปานกลาง อย่างไรก็ตามความพึงพอใจของนักศึกษายังมีความแตกต่างกันตามเพศ อายุ อาชีพ/สาขาที่ศึกษา และความถี่ในการใช้ห้องสมุด

5. อุไรวรรณ พะมณี (2535 : บทคัดย่อ) ศึกษาความพึงพอใจ ความต้องการ และสภาพปัญหาการใช้บริการของห้องสมุดคณะครุศาสตร์ จุฬาลงกรณ์มหาวิทยาลัย พบว่าผู้ใช้บริการมีความพึงพอใจโดยทั่วไปในระดับปานกลาง มีความพึงพอใจมากที่สุดต่อการบริการยืม – คืน พึงพอใจปานกลางต่อบุคลากรห้องสมุด โดยศึกษาจากความกระตือรือร้นในการให้บริการ มนุษย์สัมพันธ์ อัธยาศัย ความสุภาพ และการตอบปัญหาให้คำแนะนำ พึงพอใจน้อยต่อการบริการวิทยานิพนธ์ บริการตอบคำถามช่วยการค้นคว้า และการประชาสัมพันธ์ของห้องสมุด

**บทที่ 3**

**วิธีการดำเนินงาน**

ในการศึกษาวิจัยครั้งนี้ ผู้วิจัยได้ดำเนินการตามขั้นตอน ดังต่อไปนี้

ประชากรและกลุ่มตัวอย่าง

เครื่องมือที่ใช้ในการวิจัย

1. การเก็บรวบรวมข้อมูล
2. การวิเคราะห์ข้อมูล
3. สถิติที่ใช้ในการวิเคราะห์ข้อมูล

**ประชากรและกลุ่มตัวอย่าง**

 **ประชากร**

 ประชากรที่ใช้ในการวิจัยเป็นนักเรียนที่เรียนในโรงเรียนตะเครียะวิทยาคม ปีการศึกษา 2562

 **กลุ่มตัวอย่าง**

 กลุ่มตัวอย่างที่ใช้ในการวิจัยเป็นนักเรียนที่เรียนในโรงเรียนตะเครียะวิทยาคม ปีการศึกษา 2562 โดยสุ่มตัวอย่างจากผู้ใช้บริการห้องสมุด จำนวน 30 คน ระหว่างวันที่ 15 พฤศจิกายน – 15 กุมภาพันธ์ 2562

**เครื่องมือที่ใช้ในการวิจัย**

 ในการศึกษาครั้งนี้มุ่งเน้นที่จะศึกษาความพึงพอใจในการเข้าใช้บริการห้องสมุดวิทยาลัยสารพัดช่างสงขลา เครื่องที่ใช้ในการเก็บรวบรวมข้อมูล คือแบบสอบถามโดยแบ่งเป็น 3 ขั้นตอน ดังนี้

 ตอนที่ 1 ข้อมูลทั่วไปของผู้ตอบแบบสอบถาม ซึ่งได้แก่ เพศ อายุ ระดับการศึกษา การใช้บริการของนักเรียน โดยผู้ตอบแบบสอบถามเลือกตามความเป็นจริง (Check-list)

 ตอนที่ 2 แบบสอบถามความพึงพอใจในการใช้บริการห้องสมุดโรงเรียนตะเครียะวิทยาคม โดยใช้มาตรวัดแบบ Rating Scale 5 ระดับ และตามมาตรวัดแบบลิเคิร์ท (Likert’s Scale) ในการวัดระดับความพึงพอใจการเข้าใช้บริการห้องสมุดที่วิทยาลัยสารพัดช่างสงขลา คือ

5 หมายถึง ความพึงพอใจต่อการใช้บริการห้องสมุดมากที่สุด

4 หมายถึง ความพึงพอใจต่อการใช้บริการห้องสมุดมาก

3 หมายถึง ความพึงพอใจต่อการใช้บริการห้องสมุดปานกลาง

 2 หมายถึง ความพึงพอใจต่อการใช้บริการห้องสมุดน้อย

 1 หมายถึง ความพึงพอใจต่อการใช้บริการห้องสมุดน้อยที่สุด

 เกณฑ์การประเมินค่าวัดระดับความพึงพอใจในการใช้บริการห้องสมุดโรงเรียนตะเครียะวิทยาคม มี 5 ระดับ โดยผู้จัดทำได้เลือกใช้วิธีการของ เบสท์ (Best, 1982 : 175) ดังนี้

4.50-5.00 หมายถึง พอใจอยู่ในระดับมากที่สุด

3.50-4.49 หมายถึง พอใจอยู่ในระดับมาก

2.50-3.49 หมายถึง พอใจอยู่ในระดับปานกลาง

1.50-2.49 หมายถึง พอใจอยู่ในระดับน้อย

1.00-1.49 หมายถึง พอใจอยู่ในระดับน้อยที่สุด

ตอนที่ 3 ข้อเสนอแนะ เป็นแบบสอบถามที่ให้ผู้กรอกแบบสอบถามได้แสดงความคิดเห็นเกี่ยวกับการให้บริการ

การสร้างเครื่องมือในการศึกษาครั้งนี้ ผู้จัดทำได้ทำการวิจัยเชิงสำรวจ (Survey Research) และผู้จัดทำได้สร้างแบบสอบถามด้วยตนเอง โดยการสร้างเครื่องมือดังต่อไปนี้

1. ศึกษาแนวคิด ทฤษฎี และผลการวิจัยเกี่ยวกับความพึงพอใจในการใช้บริการห้องสมุดโรงเรียนตะเครียะวิทยาคม

2. ผู้จัดทำได้ทำการสร้างแบบสอบถาม วิธีการศึกษาความพึงพอใจในการใช้บริการห้องสมุดโรงเรียนตะเครียะวิทยาคม

**การรวบรวมข้อมูล**

ผู้จัดทำ ได้ดำเนินการเก็บข้อมูลการศึกษาในครั้งนี้อย่างเป็นขั้นตอน ดังนี้

1. ผู้จัดทำ ทำการแจกแบบสอบถามไปยังกลุ่มตัวอย่าง จำนวน 30 ชุด โดยให้ผู้ตอบแบบสอบถามกรอกแบบสอบถามด้วยตนเอง

2. การเก็บรวบรวมแบบสอบถาม ผู้จัดทำได้เก็บรวบรวมแบบสอบถามด้วยตนเอง จำนวน 30 ชุด

**การวิเคราะห์ข้อมูล**

 วิเคราะห์ข้อมูลโดยนำแบบสอบถามที่เก็บรวบรวมได้มาวิเคราะห์ ทางสถิติ ดังนี้

 **ตอนที่ 1** ข้อมูลทั่วไปของผู้ตอบแบบสอบถาม วิเคราะห์ข้อมูลโดยหาค่าร้อยละ นำเสนอในตาราง 1

 **ตอนที่ 2** ความคิดเห็นเกี่ยวกับความพึงพอใจต่อการใช้บริการห้องสมุด วิเคราะห์ข้อมูลโดยการหาค่าเฉลี่ย () และค่าเบี่ยงเบนมาตรฐาน ( S.D.) นำเสนอในตาราง 2

 **ตอนที่ 3** แบบสอบถามปลายเปิดเกี่ยวกับข้อเสนอแนะเพื่อเป็นแนวทางในการปรับปรุงการให้บริการของห้องสมุดต่อไป นำเสนอโดยการบรรยาย

**สถิติที่ใช้ในการวิเคราะห์ข้อมูล**

 สถิติที่ใช้ในการวิเคราะห์ข้อมูล ดังนี้

 1. ค่าร้อยละ (percent = %)

 2. ค่าเฉลี่ย (mean = )

 3. ค่าเบี่ยงเบนมาตรฐาน (standard deviation = S.D.)

**บทที่ 4**

**ผลการวิเคราะห์ข้อมูล**

 การศึกษาวิจัยเรื่อง ความพึงพอใจของผู้ใช้บริการห้องสมุดโรงเรียนตะเครียะวิทยาคม มีผลการดำเนินการวิจัย ดังนี้ 1) ข้อมูลทั่วไปของผู้ตอบแบบสอบถาม และ 2) การวิเคราะห์ระดับความคิดเห็น มีรายละเอียดดังนี้

**ตอนที่ 1** การวิเคราะห์ข้อมูลเกี่ยวกับข้อมูลทั่วไปของผู้ตอบแบบสอบถาม จำแนกตามอายุ และเพศ

**ตารางที่ 1** แสดงจำนวนผู้ตอบแบบสอบถาม จำแนกตามอายุ และเพศ

|  |  |  |
| --- | --- | --- |
| **ข้อมูล** | **จำนวน** | **ร้อยละ** |
| **1. เพศ**- ชาย- หญิง | 5453 | 50.4749.53 |
| **รวม** | 107 | 100 |

จากตาราง 1 ผู้ตอบแบบสอบถามที่เป็น

เป็นเพศชาย จำนวน 54 คน คิดเป็นร้อยละ 57 เพศหญิงจำนวน 53 คน คิดเป็นร้อยละ 49.53

ตอนที่ 2 ความพึงพอใจต่อการใช้บริการห้องสมุด

ตาราง 2 ค่าเฉลี่ยและค่าเบี่ยงเบนมาตรฐานของระดับความพึงพอใจของผู้ตอบแบบสอบถามที่มีต่อ

การใช้บริการห้องสุมด

| **ข้อ** | **รายการ** |  | **S.D.** | **ระดับความคิดเห็น** |
| --- | --- | --- | --- | --- |
| 1 | สถานที่ให้บริการเหมาะสม | 4.14 | .732 | มาก |
| 2 | จำนวนโต๊ะเก้าอี้เหมาะสมเพียงพอ | 4.15 | .811 | มาก |
| 3 | บรรยากาศห้องสมุดเหมาะสม | 4.32 | .833 | มาก |
| 4 | หนังสือที่จัดไว้ให้บริการเพียงพอเหมาะสม | 4.02 | .894 | มาก |
| 5 | วารสารที่จัดไว้ให้บริการเพียงตรงกับความต้องการ | 4.29 | .755 | มาก |
| 6 | หนังสือพิมพ์ที่จัดไว้ให้บริการเพียงพอตรงกับความต้องการ | 4.16 | .815 | มาก |
| 7 | ระเบียบการใช้ห้องสมุดชัดเจนและเหมาะสม | 4.29 | .755 | มาก |
| 8 | การให้บริการและการช่วยเหลือค้นคว้าของบรรณารักษ์เหมาะสม | 4.26 | .806 | มาก |
| 9 | การแจ้งข่าวสาร ความรู้และการจัดบอร์ดต่างๆ เหมาะสม | 4.31 | .851 | มาก |
| 10 | เวลาให้บริการเหมาะสม | 4.02 | .894 | มาก |
| **รวม** | 4.19 | .814 | มาก |

จากตาราง 2 พบว่า ผู้ตอบแบบสอบถามส่วนใหญ่มีความพึงพอใจต่อการใช้บริการห้องสมุด โดยภาพรวมอยู่ในระดับมาก ( = 4.19, S.D. = .814) เรียงตามลำดับดังนี้ บรรยากาศห้องสมุดเหมาะสม( = 4.32, S.D. =.833) การแจ้งข่าวสาร ความรู้และการจัดบอร์ดต่างๆ เหมาะสม ( = 4.31, S.D. =. .755 วารสารที่จัดไว้ให้บริการเพียงตรงกับความต้องการ (=4.29,S.D. =.755) ระเบียบการใช้ห้องสมุดชัดเจนและเหมาะสม ( = 4.29 , S.D. =.755)

การให้บริการและการช่วยเหลือค้นคว้าของบรรณารักษ์เหมาะสม ( = 4.26 , S.D. =.806)

หนังสือพิมพ์ที่จัดไว้ให้บริการเพียงพอตรงกับความต้องการ ( = 4.16 , S.D. =.815)

จำนวนโต๊ะเก้าอี้เหมาะสมเพียงพอ ( = 4.15 , S.D. = .811) สถานที่ให้บริการเหมาะสม

( = 4.14 , S.D. =.732) หนังสือที่จัดไว้ให้บริการเพียงพอเหมาะสม ( =402 ,S.D.=.894 )

เวลาให้บริการเหมาะสม ( = 4.02 , S.D. =.894)

**ข้อเสนอแนะ**

 ประมวลข้อเสนอแนะเพิ่มเติมของผู้ตอบแบบสอบถาม ดังนี้

 1. ควรจัดห้องสมุดให้มีชีวิต

 2. เพิ่มเครื่องคอมพิวเตอร์

 3. จัดหาหนังสือใหม่ๆ และทันสมัย

**บทที่ 5**

**สรุปผล อภิปรายผล และข้อเสนอแนะ**

การศึกษาความพึงพอใจของผู้ใช้บริการห้องสมุดโรงเรียนตะเครียะวิทยาคม ประกอบด้วย สรุปผลการวิจัย อภิปรายผล และข้อเสนอแนะ

**สรุปผลการวิจัย**

 การศึกษาความพึงพอใจของผู้ใช้บริการห้องสมุดโรงเรียนตะเครียะวิทยาคม ผู้วิจัยมี

 **วัตถุประสงค์**

 1. เพื่อให้ทราบความพึงพอใจของผู้ใช้บริการในการจัดบริการที่ผ่านมาของห้องสมุด

 2. เพื่อนำผลที่ได้รับมาปรับปรุงการให้บริการของห้องสมุดต่อไป

 **วิธีการประเมินผล**

 1. กลุ่มตัวอย่าง

 กลุ่มตัวอย่างที่ใช้ในการวิจัยเป็นนักเรียนที่เรียนในโรงเรียนตะเครียะวิทยาคม ปีการศึกษา 2562 โดยสุ่มตัวอย่างจากผู้ใช้บริการห้องสมุด จำนวน 30 คน ระหว่างวันที่ 15 พฤศจิกายน – 15 กุมภาพันธ์ 2562

 2. เครื่องมือที่ใช้ในการรวบรวมข้อมูล เป็นแบบสอบถามที่ผู้วิจัยสร้างขึ้น แบ่งออกเป็น 3 ตอน ดังนี้

 ตอนที่ 1 ข้อมูลทั่วไปของผู้ตอบแบบสอบถาม

 ตอนที่ 2 ข้อมูลความพึงพอใจต่อการใช้บริการห้องสมุด

 ตอนที่ 3 ข้อมูลเกี่ยวกับข้อเสนอแนะ

 **การวิเคราะห์ข้อมูล**

 1. วิเคราะห์ข้อมูลทั่วไปของผู้ตอบแบบสอบถาม โดยหาค่าร้อยละ(%)

 2. วิเคราะห์ความพึงพอใจของผู้ใช้บริการห้องสมุด โดยหาค่าเฉลี่ย(****) และค่าเบี่ยงเบนมาตรฐาน(S.D.)

 3. วิเคราะห์ข้อมูลจากแบบสอบถามปลายเปิด นำมาเขียนบรรยาย

**อภิปราย และข้อเสนอแนะ**

 ตอนที่ 1 ข้อมูลทั่วไปของผู้ตอบแบบสอบถาม

 ผู้ตอบแบบสอบถาม ส่วนใหญ่เป็นเพศชาย จำนวน 54 คน คิดเป็นร้อยละ 50.47 เพศหญิงจำนวน 53 คน คิดเป็นร้อยละ 49.53

 ตอนที่ 2 ข้อมูลความพึงพอใจที่มีต่อการใช้บริการห้องสมุด

 ผู้ตอบแบบสอบถามส่วนใหญ่ มีความพึงพอใจต่อการใช้บริการห้องสมุด โดยภาพรวมอยู่ในระดับมาก เรียงตามลำดับ ดังนี้ บรรยากาศห้องสมุดเหมาะสม การแจ้งข่าวสาร ความรู้และการจัดบอร์ดต่างๆ เหมาะสม วารสารที่จัดไว้ให้บริการเพียงตรงกับความต้องการ ระเบียบการใช้ห้องสมุดชัดเจนและเหมาะสม การให้บริการและการช่วยเหลือค้นคว้าของบรรณารักษ์เหมาะสม หนังสือพิมพ์ที่จัดไว้ให้บริการเพียงพอตรงกับความต้องการ จำนวนโต๊ะเก้าอี้เหมาะสมเพียงพอสถานที่ให้บริการเหมาะสม หนังสือที่จัดไว้ให้บริการเพียงพอเหมาะสม

เวลาให้บริการเหมาะสม

 ตอนที่ 3 ข้อเสนอแนะ

 1. ควรมีจัดห้องสมุดให้มีชีวิต

 2. เพิ่มเครื่องคอมพิวเตอร์

 3. จัดหาหนังสือใหม่ๆ และทันสมัย

**แบบสอบถามความพึงพอใจของผู้ใช้บริการห้องสมุด**

………………………………………………………………………………………………………………………………………….

**แบบสอบถามนี้จัดทำขึ้นมาเพื่อสอบถามความพึงพอใจของผู้ใช้บริการห้องสมุด ประจำปี การศึกษา 2562 เพื่อนำข้อมูลที่ได้ไปปรับปรุงการให้บริการต่อไป**

**ตอนที่ 1 ข้อมูลส่วนตัว**

 เพศ 🗖 ชาย เพศ 🗖 หญิง ชั้น …………………….

**ตอนที่ 2 ความพึงพอใจต่อการใช้บริการห้องสมุด**

|  |  |  |
| --- | --- | --- |
| **ข้อ** | **รายการ** | **ความพึงพอใจ** |
| **มากที่สุด** | **มาก** | **ปานกลาง** | **น้อย** | **น้อยสุด** |
| 1 | สถานที่ให้บริการเหมาะสม |  |  |  |  |  |
| 2 | จำนวนโต๊ะเก้าอี้เหมาะสมเพียงพอ |  |  |  |  |  |
| 3 | บรรยากาศห้องสมุดเหมาะสม |  |  |  |  |  |
| 4 | หนังสือที่จัดไว้ให้บริการเพียงพอเหมาะสม |  |  |  |  |  |
| 5 | วารสารที่จัดไว้ให้บริการเพียงตรงกับความต้องการ |  |  |  |  |  |
| 6 | หนังสือพิมพ์ที่จัดไว้ให้บริการเพียงพอตรงกับความต้องการ |  |  |  |  |  |
| 7 | ระเบียบการใช้ห้องสมุดชัดเจนและเหมาะสม |  |  |  |  |  |
| 8 | การให้บริการและการช่วยเหลือค้นคว้าของบรรณารักษ์เหมาะสม |  |  |  |  |  |
| 9 | การแจ้งข่าวสาร ความรู้และการจัดบอร์ดต่างๆ เหมาะสม |  |  |  |  |  |
| 10 | เวลาให้บริการเหมาะสม |  |  |  |  |  |

**ข้อเสนอแนะ**

………………………………………………………………………………………………………………………………………………

………………………………………………………………………………………………………………………………………………

**อ้างอิง**

จุฑารัตน์ นกแก้ว. **ห้องสมุดกับการรู้สารสนเทศ.** นนทบุรี : เอมพันธ์, 2550.

ชลัยพร เหมะรัชตะ และคณะ. **การค้นคว้าและเขียนรายงาน.** พิมพ์ครั้งที่ 3. ภาควิชาบรรณารักษ์ศาสตร์ คณะอักษรศาสตร์จุฬาลงกรณ์มหาวิทยาลัย, 2542.